Himmaste Algkool

Himmaste Algkool oli algkool Põlva vallas Himmastes.

Himmaste kool asutati 1820. aastal. Kool tegutses esialgu Himmaste küla Lepa talus. Esimeseks koolmeistriks oli keeleteadlase Jakob Hurda samanimeline vanaisa. 1885. aastal valmis uus koolimaja küla lääneserval Orajõe ääres.Maarius Suviste. Himmaste kool kaob: "Mu süda ei saa sellest aru ja mõistus tõrgub aru saamast." Õhtuleht, 30.05.2013

2000. aastast oli Himmaste Algkool 4-klassiline kool. Koolis tegutsesid laste rahvatantsurühm, näitering ja kodulooring.Rahvakultuuri valdkondlik andmekogu. Himmaste Algkool

2005. aastal oli Himmaste Algkool Vabariigi Presidendi konkursi "Kaunis Eesti kodu 2005" Põlvamaa võitjate hulgas.

Himmaste Algkool lõpetas tegevuse 31. augustist 2013. Viimasel, 2012/2013. õppeaastal õppis koolis 23 õpilast.

2014. aastast haldab Himmaste algkooli hoonet MTÜ Rosma Haridusselts. Hoones toimub Rosma Johannese Kooli 4.–7. klassi õppetöö.Johannese kool jagas lapsed Rosma ja Himmaste vahel. Koit, 6. september 2014

Viited

Välislingid
Himmaste algkooli veebileht

Kategooria:Eesti endised koolid
Kategooria:Põlva vald